མཎྜལ་

༄༅།།ཨོྃ་བཛྲ་བྷུ་མི་ཨྰཿཧྰུཾ། དབང་ཆེན་གསེར་གྱི་ས་གཞི། ཨོཾ་བཛྲ་རེ་ང་ཨྰཿཧྰུཾ།ཕྱི་ལྕགས་རི་ཁོར་ཡུག་གིས་བསྐོར་བའི་དབུས་སུ་རིའི་རྒྱལ་པོ་རི་རབ༑ ཤར་ལུས་འཕགས་པོ། ལྷོ་འཛམ་བུ་གླིང་། ནུབ་བ་གླང་སྤྱོད། བྱང་སྒྲ་མི་སྙན། ལུས་དང་ལུས་འཕགས། རྔ་ཡབ་དང་རྔ་ཡབ་གཞན། གཡོ་ལྡན་དང་ལམ་མཆོག་འགྲོ། སྒྲ་མི་སྙན་དང་སྒྲ་མི་སྙན་གྱི་ཟླ། རིན་པོ་ཆེའི་རི་བོ༑ དཔག་བསམ་གྱི་ཤིང་། འདོད་འཇོའི་བ།མ་རྨོས་པའི་ལོ་རྟོག། འཁོར་ལོ་རིན་པོ་ཆེ། ནོར་བུ་རིན་པོ་ཆེ། བཙུན་མོ་རིན་པོ་ཆེ།བློན་པོ་རིན་པོ་ཆེ། གླང་པོ་རིན་པོ་ཆེ། རྟ་མཆོག་རིན་པོ་ཆེ། དམག་དཔོན་རིན་པོ་ཆེ། གཏེར་ཆེན་པོའི་བུམ་པ། སྒེག་མོ། ཕྲེང་བ་མ། གླུ་མ། ཉི་མ། ཟླ་བ། རིན་པོ་ཆེའི་གདུགས། ཕྱོགས་ལས་རྣམ་པར་རྒྱལ་བའི་རྒྱལ་མཚན། དབུས་སུ་ལྷ་དང་མིའི་དཔལ་འབྱོར་ཕུན་སུམ་ཚོགས་པ་མ་ཚང་བ་མེད་པ་འདི་དག་དྲིན་ཅན་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་དང་། མཉམ་མེད་ཤྰཀྱའི་རྒྱལ་པོའི་ལྷ་ཚོགས་འཁོར་དང་བཅས་པ་རྣམས་ལ་དབུལ་བར་བགྱིའོ། །ཐུགས་བརྗེས་འགྲོ་བའི་དོན་དུ་བཞེས་སུ་གསོལ།།བཞེས་ནས་བྱིན་གྱིས་བརླབ་ཏུ་གསོལ།།ཐོས་པ་རྒྱ་མཚོའི་མཆོད་ཡོན་ཀུན་ནས་འཁྱིལ།།ཡོན་ཏན་མེ་ཏོག་ཚུལ་ཁྲིམས་བདུག་སྤོས་སྤྲིན།།ཤེས་རབ་སྒྲོན་མེ་དད་པ་སྤོས་ཆུའི་མཚོ།།ཏིང་འཛིན་བདུད་རྩིའི་ཞལ་ཟས་དམ་པ་དང་།།བསྟོད་དབྱངས་སྙན་པའི་སིལ་སྙན་སྒྲ་འབྱིན་ཅིང་།།ཀུན་ནས་སྙིང་བརྩེ་རྣམ་སྤྱོད་སྤོབས་པ་ཡི།།གདུགས་དང་རྒྱལ་མཚན་བ་དན་བསྒྲེངས་བྱས་པས།།བདག་ལུས་ཞལ་མེད་ཁང་བརྩེགས་རབ་བརྒྱན་ནས༑༑སྙིང་དབུས་ཆུ་སྐྱེས་ཐེག་ལེ་འདབ་རྒྱས་ལ།།བརྟན་པར་བཞུགས་པའི་ཆོས་རྗེ་མཆོད་བྱེད་ཅིང་།།ངེས་པར་འདུན་པའི་ཡིད་ཀྱིས་གསོལ་འདེབས་ན།།འགྲོ་བའི་བླ་མ་རྟག་ཏུ་མཉེས་གྱུར་ཅིག།།ཆོས་ཀྱི་རྒྱལ་པོ་རྟག་ཏུ་མཉེས་གྱུར་ཅིག།ས་གཞི་སྤོས་ཀྱིས་བྱུགས་ཤིང་མེ་ཏོག་བཀྲམ།།རི་རབ་གླིང་བཞི་ཉིན་ཟླས་རྒྱན་པ་འདི།།སངས་རྒྱས་ཞིང་དུ་དམིགས་ཏེ་ཕུལ་བ་ཡིས།།འགྲོ་ཀུན་རྣམ་དག་ཞིང་ལ་སྤྱོད་པར་ཤོག།དེང་ནས་བྱང་ཆུབ་སྙིང་པོའི་བར།།བདག་གི་ལུས་དང་ལོངས་སྤྱོད་དང་།།དུས་གསུམ་དགེ་བའི་དངོས་པོ་རྣམས།།སེམས་ཅན་ཀུན་གྱི་དོན་གྱི་ཕྱིར།།གུས་པས་ཁྱེད་ལ་དབུལ་བར་བགྱི།།ཀུན་ནས་གཟིགས་པའི་སྤྱན་ལྡན་པ།།ཡོན་གནས་དམ་པ་ཁྱེད་རྣམས་ཀྱིས།།བདག་ལ་བརྩེ་བས་ཉེར་དགོངས་ནས།།བདག་གི་འདི་དག་བཞེས་སུ་གསོལ།།བཞེས་ནས་བྱིན་གྱིས་བརླབ་ཏུ་གསོལ།།།།